Både patienter og medarbejdere på en række af hovedstadens hospitaler måtte væbne sig med tålmodighed i morges.

Fra morgenstunden var det nemlig ikke muligt at logge ind på it-systemet Sundhedsplatformen, hvor hospitalerne i Herlev, Gentofte og blandt andet opbevarer patienternes journaler, røntgenbilleder og andre vigtige dokumenter.

På Rigshospitalets afdelinger i både København og Glostrup betød det længere ventetider, og at en række operationer måtte udskydes, fordi personalet i en periode ikke kunne få adgang til journalerne, fortæller hospitalets vicedirektør, Per Jørgensen.